CELEX: 32016D2325
Language: lv
Date: 2016-12-19 00:00:00
Title: Komisijas Īstenošanas lēmums (ES) 2016/2325 (2016. gada 19. decembris) par tāda bīstamo materiālu uzskaitījuma sertifikāta formātu, kas izdots saskaņā ar Eiropas Parlamenta un Padomes Regulu (ES) Nr. 1257/2013 par kuģu pārstrādi (Dokuments attiecas uz EEZ )

20.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 345/131
            
         KOMISIJAS ĪSTENOŠANAS LĒMUMS (ES) 2016/2325
   (2016. gada 19. decembris)
   par tāda bīstamo materiālu uzskaitījuma sertifikāta formātu, kas izdots saskaņā ar Eiropas Parlamenta un Padomes Regulu (ES) Nr. 1257/2013 par kuģu pārstrādi
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 20. novembra Regulu (ES) Nr. 1257/2013 par kuģu pārstrādi un ar ko groza Regulu (EK) Nr. 1013/2006 un Direktīvu 2009/16/EK (1), un jo īpaši tās 9. panta 1. punktu,
   tā kā:
   
               (1)
            
            
               Ar Regulu (ES) Nr. 1257/2013 kuģu īpašniekiem, administrācijām un atzītām organizācijām nosaka prasības attiecībā uz kuģos sastopamu bīstamo materiālu uzskaitījumu sagatavošanu, apskati un sertificēšanu.
            
         
               (2)
            
            
               Saskaņā ar Regulas (ES) Nr. 1257/2013 5. panta prasībām uz kuģiem jābūt bīstamo materiālu uzskaitījumam.
            
         
               (3)
            
            
               Saskaņā ar Regulas (ES) Nr. 1257/2013 32. pantu pienākumu nodrošināt, lai uz kuģiem būtu bīstamo materiālu uzskaitījums, esošiem kuģiem jāpiemēro no 2020. gada 31. decembra, jauniem kuģiem – ne vēlāk kā no 2018. gada 31. decembra, bet kuģiem, kas paredzēti pārstrādei, – no dienas, kad saskaņā ar Regulu (ES) Nr. 1257/2013 publicēts Eiropas saraksts.
            
         
               (4)
            
            
               Saskaņā ar Regulas (ES) Nr. 1257/2013 8. pantu administrāciju darbiniekiem vai administrāciju pilnvarotu atzītu organizāciju darbiniekiem jāveic kuģu apskates. Apskašu mērķis ir gūt apstiprinājumu, ka bīstamo materiālu uzskaitījums atbilst attiecīgajām regulas prasībām.
            
         
               (5)
            
            
               Saskaņā ar Regulas (ES) Nr. 1257/2013 9. panta 1. punktu pēc sekmīgi pabeigtas sākotnējās vai periodiskās apskates, administrācijai vai atzītai organizācijai, kuru tā ir pilnvarojusi, jāizdod uzskaitījuma sertifikāts. Minētā uzskaitījuma sertifikāta formātam jāatbilst 2009. gada 15. maijā Honkongā pieņemtās Starptautiskās konvencijas par kuģu drošu un videi nekaitīgu pārstrādi (“Honkongas konvencija”) 3. papildinājumam.
            
         
               (6)
            
            
               Šajā lēmumā paredzētie pasākumi ir saskaņā ar atzinumu, ko sniegusi ar Regulas (ES) Nr. 1257/2013 25. pantu izveidotā Kuģu pārstrādes regulas komiteja,
            
         IR PIEŅĒMUSI ŠO LĒMUMU.
   1. pants
   Saskaņā ar Regulas (ES) Nr. 1257/2013 9. pantu izdotie un apstiprinātie uzskaitījuma sertifikāti atbilst šā lēmuma pielikumā noteiktajam formātam.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Briselē, 2016. gada 19. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 330, 10.12.2013., 1. lpp.
   
   
      PIELIKUMS